छात्रों ने नीट के विरोध में निकाला कैंडल मार्च
पटना | पीएमसीएचसे करगिल चौक तक मेडिकल छात्र-छात्राओं ने पीजी में दाखिला नीट के जरिए करने के विरोध में कैंडल मार्च निकाला। इसमें बिहार के सभी मेडिकल काॅलेज के छात्र-छात्राओं ने हिस्सा लिया। छात्रों की मांग है कि परीक्षा एक दिन और एक सेशन में हो। फिलहाल ऑनलाइन काउंसिलिंग होती है। यह ठीक नहीं है। सेंट्रलाइज काउंसिलिंग की व्यवस्था होनी चाहिए। नीट के तहत होने वाले दाखिले में कई खामियां हैं जिन्हें दुरुस्त करने की जरूरत है। जूनियर डॉक्टर एसोसिएशन के अध्यक्ष डॉ. विनय कुमार का आरोप है कि परीक्षा में भ्रष्टाचार हुआ है। इसकी जांच होनी चाहिए। राष्ट्रीय स्तर पर भी इसका विरोध हो रहा है। फिलहाल कई दिन और कई सेशन में परीक्षा ली जाती है। इससे छात्रों को कई तरह की परेशानी हो रही है। उन्होंने बताया कि इस विरोध मार्च में राज्य के विभिन्न मेडिकल काॅलेज के छात्र-छात्राओं ने हिस्सा लिया।
hin_Deva hin_Deva